সিলভিও রড্রিগুয়েজ
সিলভিও রড্রিগুয়েজ ডমিঙ্গুয়েজ (স্পেনীয়: Silvio Rodríguez; জন্ম: ২৯ নভেম্বর, ১৯৪৬) হাভানা প্রদেশের স্যান অ্যান্টোনিও দ্য লস বানোস এলাকায় জন্মগ্রহণকারী বিশিষ্ট কিউবান গীতিকার, গিটারবাদক ও কবি। নুয়েভা ত্রোভা কিউবানা আন্দোলন নামে পরিচিত কিউবার বিপ্লবের সাথে একীভূত করে তিনি তার দেশের সঙ্গীতে একচ্ছত্র আধিপত্য বিস্তার করে আছেন। কেবলমাত্র পাবলো মিলানেস, নোয়েল নিকোলা ও ভিসেন্তে ফেলিও'র সাথে তিনিও সম্যক পরিচিতি পেয়েছেন। তাকে কিউবার জন লেনন নামে আখ্যায়িত করা হয়ে থাকে।